Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 138/13/5505	Liptovský Mikuláš, 11.7.2013
EEČ : 2-39-295-2013

U Z N E S E N I E

Trestná vec:	obvinený XXXXX a spol.  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
XXXXX a XXXXX

a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
realizované policajtom Odb.kriminál.polície OR PZ Lipt.Mikuláš pod spisovou značkou XXXXX
	Dňa 29. 10. 2012 v presne nezistený čas, nezisteným spôsobom odcudzili ich spoločnému priateľovi XXXXX platobnú kartu UNICredit banky k účtu číslo: XXXXX a z tohto účtu dňa 29. 10. 2012 o 20.20 hod. spoločne vybrali bez súhlasu XXXXX z bankomatu UNICredit banky na Námestí osloboditeľov v Liptovskom Mikuláši peňažnú sumu 100,- € tak, že zadali správny PIN kód, ktorý poznali, nakoľko boli v tesnej blízkosti XXXXX v čase, keď vykonával predchádzajúce výbery a takto mu spôsobili škodu vo výške 100,- €.

Odôvodnenie: 
Vyšetrovateľ Odboru kriminálnej polície PZ XXXXX uznesením ORP-81/OEK-LM-2013 zo dňa 18. 02. 2013 vzniesol obvinenie XXXXX a XXXXX za prečin neoprávnené vyrobenie a používanie elektronického platobného prostriedku, elektronických peňazí alebo inej platobnej karty podľa § 219 ods. 1 Trestného zákona spáchaný formou spolupáchateľstva podľa § 20 Trestného zákona, ktorého sa dopustili spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinení a poškodený uzavreli dňa 10. 07. 2013 zmier, v rámci ktorého obvinení vyhlásili, že spáchali skutok, za ktorý sú stíhaní.  
Poškodený XXXXX vyhlásil, že obvinení mu spôsobili škodu vo výške 100,- €, ktorú mu uhradili v plnom výške dňa 10. 07. 2013. 
Do pokladne Okresnej  prokuratúry v Liptovskom Mikuláši zložili obvinení XXXXX a XXXXX každý z nich peňažnú sumu vo výške 100,- € dňa 10. 07. 2013,  z ktorej chcú poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech XXXXX
 Táto suma je primeraná závažnosti spáchaného trestného činu.  
	Obvinení a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených (hľadí sa na nich akoby neboli súdne trestaní) a na ich osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor